Številka: 478-8/2024

Datum: 04.06.2024

Republika Slovenija, Ministrstvo za vzgojo in izobraževanje, Masarykova cesta 16, 1000 Ljubljana, na podlagi 50. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23-ZORR, v nadaljevanju: ZSPDSLS-1) in 13. člena Uredbe o stvarnem premoženju države in samoupravnih lokalnih skupnosti (Uradni list RS, št. [31/18](http://www.uradni-list.si/1/objava.jsp?urlurid=20111737)) razpisuje

**JAVNO DRAŽBO ZA PRODAJO NEPREMIČNIN**

1. **Naziv in sedež organizatorja javne dražbe:**

Republika Slovenija, Ministrstvo za vzgojo in izobraževanje, Masarykova cesta 16, 1000 Ljubljana.

1. **Vrsta pravnega posla:**

Prodaja nepremičnin.

1. **Predmet javne dražbe in izklicna cena:**

Predmet javne dražbe je prodaja nepremičnin lokaciji Tehniškega šolskega centra Maribor, Zolajeva ulica 12, Maribor, ki jih parkirišče in zelenica (stavbno zemljišče v urejenem območju naselja) :

ID znak »parcela 680-2432/2« (ID714655), k.o. 680 Tezno, v izmeri 372 m² ;

ID znak »parcela 680-2432/5« (ID7220164), k.o. 680 Tezno, v izmeri 402 m² ;

ID znak »parcela 680-2433/2« (ID2394202), k.o. 680 Tezno, v izmeri 2627 m² ;

Imetnica lastninske pravice na navedeni nepremičnini je Republika Slovenija, upravljavec je Ministrstvo za vzgojo in izobraževanje, dejanski uporabnik Tehniški šolski center Maribor.

**Izklicna cena je**  **292.000,00 EUR**;

Predmet prodaje so parkirne površine z delom zelenice ob Zolajevi ulici.

Navedena cena ne vključuje davka, ki ga za nakup nepremičnine plača kupec.

1. **Najnižji znesek višanja:**

Najnižji znesek višanja kupnine je 500,00 EUR.

1. **Pogoji za udeležbo na javni dražbi:**

Na javni dražbi lahko sodeluje domača ali tuja, pravna ali fizična oseba, ki lahko v skladu s pravnim redom Republike Slovenije ali druge članice EU postane lastnik nepremičnine, kar preveri vsak dražitelj zase, ter pravočasno in pravilno prijavi, tako da:

* pravočasno plača varščino za nepremičnino v višini 10% izklicne cene in predloži potrdilo o njenem plačilu;
* predloži pooblastilo, ki se mora nanašati na predmet javne dražbe, pri čemer mora biti podpis pooblastitelja overjen pri notarju, v primeru, če dražitelj ni zastopnik ali pooblaščenec;
* predloži izpisek iz sodnega registra (samo za pravne osebe) oz. priglasitveni list (za samostojne podjetnike), ki ne sme biti starejši od treh mesecev;
* predloži izvirnik osebnega dokumenta (potni list ali osebna izkaznica), če je dražitelj fizična oseba, samostojni podjetnik ter zastopniki in pooblaščenci pravnih oseb;
* predloži potrdilo o plačanih davkih in prispevkih, velja tudi za fizične osebe (tuj državljan mora priložiti potrdilo, ki ga izdajo institucije v njegovi državi enakovredne institucijam, od katerih se zahteva potrdilo za slovenske državljane, v kolikor takega potrdila ne more pridobiti pa lastno izjavo overjeno pri notarju s katero pod kazensko in materialno odgovornostjo izjavlja, da ima plačane davke in prispevke);
* predloži potrdilo, da v zadnjih šestih mesecih niso imeli blokiranega TRR (velja za pravne osebe in samostojne podjetnike - tuja pravna oseba mora priložiti potrdila, ki jih izdajo institucije v njegovi državi enakovredne institucijam, od katerih se zahteva potrdila za slovenske pravne osebe v kolikor takega potrdila ne more pridobiti pa lastno izjavo overjeno pri notarju s katero pod kazensko in materialno odgovornostjo izjavlja, da v zadnjih šestih mesecih ni imel blokiranega TRR).

Vse listine (razen dokazila o plačilu varščine) je potrebno predložiti v izvirniku, natise pa z digitalnim podpisom, oziroma overjeno kopijo listine.

Dražitelji, ki ne bodo izpolnjevali pogojev iz te točke, bodo po sklepu komisije, ki bo vodila javno dražbo, izločeni iz postopka oz. v postopku javne dražbe ne bodo mogli sodelovati.

Na javni dražbi kot dražitelji ne morejo sodelovati cenilec in člani komisije ter z njimi povezane osebe. Za povezano osebo se štejejo:

* fizična oseba, ki je s članom komisije ali cenilcem v krvnem sorodstvu v ravni vrsti do katerega koli kolena, v stranski vrsti pa do tretjega kolena, ali ki je s članom komisije ali cenilcem v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oziroma partnerska zveza prenehala ali ne,
* fizična oseba, ki je s članom komisije ali cenilcem v odnosu skrbništva ali posvojenca oziroma posvojitelja,
* pravna oseba, v kapitalu katere ima član komisije ali cenilec delež večji od 50 odstotkov in
* druge osebe, s katerimi je glede na znane okoliščine ali na kakršnem koli pravnem temelju povezan član komisije ali cenilec, tako da zaradi te povezave obstaja dvom o njegovi nepristranskosti pri opravljanju funkcije člana komisije ali cenilca.

Najugodnejši dražitelj mora pred sklenitvijo pogodbe podati pisno izjavo, da ni povezana oseba po prejšnjem odstavku.

Javna dražba se bo opravila v slovenskem jeziku.

1. **Višina varščine:**

Dražitelji morajo najpozneje do **20. 6. 2024** vplačati varščino v višini 10% izklicne cene sklopa na račun št.: 01100-6300109972, sklic 18 33502-7221002-231848, z navedbo namena nakazila: »plačilo varščine – javna dražba za parkirišče Zolajeva ulica, MB - 478-8/2024.

Na javni dražbi lahko sodelujejo samo dražitelji, ki komisiji predložijo dokazilo o tem, da so pravočasno vplačali varščino. Vplačana varščina, za javno dražbo iste nepremičnine z dne 25.4.2024, se upošteva kot del že vplačane varščine, če predhodno ni bila vrnjena neuspešnim dražiteljem.

Plačana varščina se najugodnejšemu dražitelju vračuna v kupnino, ostalim dražiteljem, ki na javni dražbi niso uspeli pa se varščina vrne brez obresti v roku 30 dni po zaključku javne dražbe.

Če dražitelj, ki je na dražbi uspel, ne sklene pogodbe ali ne plača kupnine, prodajalec zadrži varščino.

Dražiteljem, ki bodo plačali varščino in ne bodo pristopili k javni dražbi, se varščina zadrži.

1. **Način, mesto in čas javne dražbe:**

Javna dražbe bo potekala v četrtek, 27.6.2024 na naslovu Tehniški šolski center Maribor, Zolajeva ulica 12, 2000 Maribor, sejna soba A301, s pričetkom ob 11. uri.

1. **Podrobnejše informacije v zvezi z javno dražbo in ogledom nepremičnin:**

Ogled predmeta prodaje oz. javne dražbe je možen po predhodni najavi, in sicer najkasneje do dne 15.6.2024. Kontaktna oseba za dogovor o ogledu je Aleš Smole, ravnatelj, tel. 02-229-57 57.

Za dodatne informacije v zvezi z izvedbo javne dražbe se pošlje elektronsko pošto na naslov: gp.mvi@gov.si, s pripisom št. zadeve: 478-8/2024.

Nepremičnina bo prodana po načelu videno-kupljeno, zato morebitne reklamacije po sklenitvi prodajne pogodbe ne bodo upoštevane.

1. **Pogoji prodaje:**

Nepremičnina bo prodana dražitelju, ki bo ponudil najvišjo ceno. Z najugodnejšim dražiteljem se sklene pogodba v 15 dneh po končani dražbi oziroma po poteku roka za uveljavitev predkupne pravice ali po pridobitvi zakonsko zahtevanega soglasja. Če dražitelj ne podpiše pogodbe v navedenem roku, mu upravljavec lahko podaljša rok za sklenitev pogodbe, vendar ne za več kot 15 dni, ali pa zadrži njegovo varščino. Če dražitelj ne podpiše pogodbe v podaljšanem roku, se šteje, da je od nakupa odstopil in ima prodajalec pravico zadržati varščino.

Po plačilu celotne kupnine in po poravnanih vseh stroških v zvezi s prenosom lastništva, se bo kupcu nepremičnina izročila v last in posest s pravico vpisa lastninske pravice na kupljeni nepremičnini v zemljiški knjigi.

1. **Način in rok plačila:**

Kupec je dolžan poravnati znesek kupnine v korist podračuna EZR pri Banki Slovenije, na račun Proračuna RS, št.: 01100-6300109972, sklic 18 33308-720005-860110, z navedbo namena nakazila, na način, kot je opisan v točki 6., z razliko, da se namesto »plačilo varščine« navede »plačilo kupnine«, v roku 30 dni po podpisu pogodbe s strani obeh pogodbenih strank.

Položena varščina se všteje v plačilo kupnine. Vse stroške v zvezi s prenosom lastništva (overitve, takse, vpis v zemljiško knjigo, davčna bremena in drugo) plača kupec.

Plačilo celotne kupnine v določenem roku je bistvena sestavina pravnega posla.

1. **Ostala določila:**

Upravljavec oziroma pooblaščena oseba s soglasjem predstojnika lahko postopek ustavita do sklenitve pravnega posla, pri čemer se dražiteljem povrnejo stroški v višini izkazanih stroškov za prevzem razpisne dokumentacije.

Mitja Maruško,

sekretar

predsednik komisije za vodenje postopka razpolaganja